Olimpiya medalining eng keksa sohibi va afsonaviy amerikalik suzuvchi Adolf Kifer 98 yoshida hayot bilan vidolashdi, deb xabar qilmoqda Reyter agentligi. Foto: Reuters "Adolf Kifer suzish sporti timsoli edi va hayotida har kuni u bilan yashadi. U mazkur sport turining kashshofi edi", — deya AQSh suzish federatsiyasi ijrochi direktori Mayk Anjyer so‘zlarini keltiradi agentlik. Adolf Kifer 1936 yili Berlinda bo‘lib o‘tgan Olimpiya o‘yinlarida 17 yoshida oltin medalni qo‘lga kiritgan edi. U 100 metrga suzish bo‘yicha jahon rekordini o‘rnatgan bo‘lib, ushbu natijani 20 yil mobaynida hech kim takrorlay olmadi. Keyinchalik u Sport va ovqatlanish bo‘yicha maslahatchi bo‘lib ishladi. Bundan tashqari, Amerika harbiy-dengiz kuchlarida instruktor ham bo‘lgan.